Efter opfordring vedtog DMJU, at der så vidt muligt skulle afholdes årlige udstillinger i skiftevis København og provinsen.<ref name="DMJU 6" /> Den næste udstilling blev således afholdt 15.-16. november 1997 i [[Nørrebrohallen]] i København.<ref>''Stor modeljernbane udstilling i København'', Banen 34/1997, s. 81.</ref> Denne gang kom der over 5.000 betalende besøgende, og så måtte man endda afvise nogle besøgende og udstillere, fordi der ikke var plads nok. Indenfor var der trængsel hos forhandlerne og omkring klubanlæggene, der var i flere størrelsesforhold. Samtidig kunne små og store producenter præsentere flere nyheder. Heljan var således ved at komme godt i gang med produktion af modeltog, og især deres model af lyntoget [[litra MS]] tiltrak sig opmærksomhed.<ref>''Trængsel og alarm'', Banen 35/1997, s. 2-9.</ref>
Historie Foreninger Organisationer